www.fian.no

FIAN Norges nettside revideres. Om noen uker vil du finner den nye utgaven på www.fian.no. En stor takk til vår nye info-gruppe!			Nyhetsbrev nr. 1/2004

Mat og rett	

Følgende representanter er valgt inn i styret for 2004: 
Lillian Eriksen (styreleder), 
Hans Petter Hetland (nestleder), Trond Sæbø Skarpeteig (økonomiansvarlig), 
Kine Uran, Gunvald Steen og Jostein  Øde (styremedlemmer). Varamedlemmer til styret er (1) Steffen Aagedal, (2) Margot Igland Skarpeteig og (3) Ida-Eline Engh.	
Takk til alle våre medlemmer som gjennom deltakelse i brevkampanjer og medlemskap støtter arbeidet for retten til mat. Uten deres engasjement ville ikke FIAN Norge kunnet utføre det arbeidet vi gjør i dag. 

Vi trenger stadig flere aktive medlemmer! Dette gjelder spesielt innenfor medlemsrekruttering og oversettelsesarbeid fra engelsk til norsk. Dersom du er interessert i dette eller i å være med i en lokalgruppe så ta kontakt med oss.

Pengestøtte til FIAN Norge? 
FIAN Norge har i året som har gått styrket arbeidet for retten til mat. For at vi fremover skal kunne opprettholde dette arbeidet, er vi avhengige av økonomisk støtte fra medlemmer og sponsorer.  

Vi er veldig takknemmelige dersom du ønsker å:
Støtte oss med en gave (til konto 0530.30.01443)
Støtte oss hvert år med en gave i tillegg til kontingenten. 

•	 
		
India: Protestmarsj for å beskytte jordrettigheter i Orissa.
I Orissa har frarøvelse av jord nådd nye høyder. Okkupasjon ved bruk av makt, enten på grunn av gruvedrift, plantasjer eller rike godseiere, har ført til at et stort antall fattige mennesker er fordrevet og forlatt jordløse. I tillegg har mange urbefolkningsgrupper blitt drevet bort fra skogsområdene, noe som har bidratt til å øke antallet fattige jordløse. Ødeleggelse av livsnødvendige ressurser og myndighetenes begrensning av tilgang til jord er brudd på retten til å kunne brødfø seg selv. Grasrot-bevegelsen  Ekta Parishad, som jobber for å beskytte jordrettighetene til fattige bønder, startet en massiv aksjon i form av en Yatra (marsj) i Orissa 30. januar i år. Denne aksjonen ble iverksatt for å dokumentere brudd på menneskerettighetene, 	
mobilisere de berørte landsbyene og for å fremme krav om umiddelbar handling fra myndighetene.
Basert på vissheten om den alarmerende situasjonen landsbyene er utsatt for i Orissa, gir denne marsjen en mulighet til å legge internasjonalt press på myndighetene i Orissa for å forsvare menneskenes rett til å brødfø seg selv. Vær vennlig å skriv brev til guvernøren i Orissa med kopi til Chief Minister med krav om umiddelbar handling i henhold til de reiste krav.

FIAN International og Brot für die Welt var i januar 2004 på felttur på ulike steder i India, deriblant Orissa, for å dokumenter brudd på retten til vann. Ta kontakt med FIAN Norges sekretariat dersom du ønsker denne rapporten tilsendt.	
Deltakelse i FAOs regionale møter
I løpet av våren 2004 vil FIAN være tilstede i forbindelse med FAOs (FNs organisasjon for ernæring og jordbruk) regionale møter i Midtøsten, Afrika, Latin Amerika og Europa. Et par dager i forkant av statsmøtene avholdes møter for frivillige organisasjoner som sammen utarbeider et anbefalingsdokument overfor myndighetene. 

FIAN er representert på samlingene med andre frivillige organisasjoner for å bidra til økt forståelse av hva retten til mat innebærer og hvordan et menneskerettsperspektiv kan brukes i kampen mot sult og fattigdom. I tillegg brukes disse møteplassene aktivt for å oppnå støtte til arbeidet knyttet til utarbeidelsen av frivillige retningslinjer for implemen- teringen av retten til mat på nasjonalt nivå. Disse retnings- linjene er under utarbeidelse i regi av FAO, av en arbeidsgruppe nedsatt av interesserte stater, deriblant Norge. FIAN har vært aktivt involvert i å fremme slike retningslinjer og i den pågående prosessen, som er beregnet avsluttet til sommeren. 

I den forbindelse har Stein Terje 		Vikan (tidligere styreleder, nå medlem av FIANs internasjonal styre og bosatt i Johannesburg) vært tilstede under det regionale møtet i Sør-Afrika og Kristin Kjæret (daglig leder) på møtet i Qatar. Hans Petter Hetland (nestleder) vil sammen med flere andre europeiske FIANister delta på møtet i Frankrike. Reiseutgiftene er dekket av IPC, et internasjonalt nettverk med fokus på matsuverenitet og Forum for Utvikling og Miljø. Ta kontakt med sekretariatet dersom du ønsker å vite mer!

Rapport fra felttur til India i november 2003
FIAN Norge har sammen med FIAN Uttar Pradesh utarbeidet en rapport om menneskerettighets- brudd i Uttar Pradesh, India. Rapporten tar for seg tre saker:
•	Manglende gjennomføring av jordbruksreform i distriktet Chitrakoot
•	Ofre for elveerosjon i Bahraich
•	Skolematprogram i Allahabad

Rapporten vil snart være tilgjengelig på vår nettside: www.fian.no. Vi sender den også gratis ut til interesserte. Dessverre foreligger rapporten kun på engelsk.		Svorsk samarbeid 
I samband med årsmøtet i FIAN sundag 29. februar, fekk me besøk frå FIAN Sverige og Jennie Jonsen, som for tida er tilsett ved FIAN Intenational i Tyskland. I Sverige arbeider dei no for å byggja opp seksjonen etter nokre år med lågare aktivitet. Dei har fått midlar frå EU til eit lite sekretariat, og dei prioriterer verving av nye medlemer og etablering av lokalgrupper. Therese Ydremark er generalsekretær i 75 % stilling.

FIAN Svergie har berre 40 medlemer. FIAN Noreg har i dag 150 medlem, etter ein vekst på 50 % i 2003. Me har ein stabil medlemsmasse. I samarbeid med FIAN International og generalsekretær Rolf Künneman fekk me etablert eit samarbeid med FIAN Uttar Pradesh i India. Dette fekk me støtte til frå NORAD frå og med 2003. I dag har me Kristin Kjæret i 50 % og Karin Anes som frivillig i 50 % stilling. I tillegg er det mange andre frivillige rundt sekretariatet vårt. 

Dei to seksjonane kan ha mange fordelar av å samarbeida tettare. Det kan vera viktig for medlemene i dei to landa å vita om kvarandre. Kanskje me skulle få til ei spalte i nyhendebrevet om kva som skjer? Dessutan må alt materiell som blir laga sendast mellom dei to landa.	Den mest spanande ideen me kom fram til var å kanskje ha eit sams helgekurs for styra FIAN Sveige og Noreg. Dette vil kunna vera skulerande og gje oss ein sterkare FIAN-identitet. Jennie Jonsen kan kontaktast på jonsen@fian.org.

Trond Sæbø Skarpeteig

Årsmøtet
Oppmøtet på årsmøtet som gikk av stabelen 1. mars var godt. Flere nye medlemmer ønsker å engasjere seg aktivt i FIANs arbeide fremover. Dette gjelder både i form av styreverv og arbeid i de ulike arbeidsgruppene. Kort oppsummert var årsmøtet fylt med optimisme og tro på at arbeidet vårt nytter. Vi ser at måten FIAN arbeider på gir resultater der retten til mat brytes noe som igjen fører til at flere både ønsker å delta og å støtte arbeidet vårt. 

Seminar
I forbindelse med årsmøtet ble det holdt et seminar av Renate Schüssler og Jenny Jonson om jordbruk i et kjønnsperspektiv. Seminaret ga oss en oppdatering på kvinners stilling og situasjon i jordbruket i fattige land og om verdensbankens jordbrukspolitikk.  Seminaret var morsomt og interessant ikke minst fordi det var interaktivt med rollespill og quiz.